

VLADA REPUBLIKE HRVATSKE

Zagreb, 23. siječnja 2019.

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Ivana Vilibora Sinčića, u vezi s vjerovnicima trgovačkog društva Agrokor d.d. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Ivana Vilibora Sinčića, u vezi s vjerovnicima trgovačkog društva Agrokor d.d. **-** odgovor Vlade

Zastupnik u Hrvatskome saboru, Ivan Vilibor Sinčić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s vjerovnicima trgovačkog društva Agrokor d.d.

Na navedeno zastupničko pitanje Vlada Republike Hrvatske daje sljedeći odgovor:

U postupku izvanredne uprave nad trgovačkim društvom Agrokor d.d. i njegovim ovisnim i povezanim društvima (St-1138/17) sklopljena je nagodba vjerovnika, te je ista potvrđena rješenjem Trgovačkog suda u Zagrebu od 6. srpnja 2018. godine.

Prema nagodbi, vjerovnici trgovačkog društva Agrokor d.d. i svakog pojedinog od njegovih povezanih i ovisnih društava namiruju se jednako s obzirom na osobu dužnika i pravni položaj u pogledu svojih tražbina.

Slijedom navedenog, vjerovnici nisu za potrebe namirenja njihovih tražbina razvrstavani u skupine vjerovnika u smislu odredaba Stečajnog zakona (Narodne novine br. 71/15 i 104/17), koji se u postupku izvanredne uprave podredno primjenjuje.

Eventualno potrebna dodatna obrazloženja u vezi s pitanjem zastupnika, dat će Darko Horvat, ministar gospodarstva, poduzetništva i obrta.

PREDSJEDNIK

mr. sc. Andrej Plenković